
Ministru kabineta noteikumi Nr. 801
Rīgā 2025. gada 22. decembrī (prot. Nr. 53 12. §)
Grozījums Ministru kabineta 2007. gada 27. novembra noteikumos Nr. 800 "Izmeklēšanas cietuma iekšējās kārtības noteikumi"
Izdoti saskaņā ar Apcietinājumā turēšanas kārtības likuma 
4.panta otro daļu, 10.panta pirmo daļu un 25.panta otro daļu
· 1. Izdarīt Ministru kabineta 2007. gada 27. novembra noteikumos Nr. 800 "Izmeklēšanas cietuma iekšējās kārtības noteikumi" (Latvijas Vēstnesis, 2007, 193. nr.; 2009, 121. nr.; 2011, 176. nr.; 2024, 158. nr.; 2025, 180. nr.) šādu grozījumu:
· 1.1. izteikt 78. punktu šādā redakcijā:
· "78. Ja apcietinātajam nav mantinieku vai likumā noteiktajā termiņā pēc mantojuma atklāšanās viņi nav pieteikušies vai apliecinājuši savas mantojuma tiesības, tad, pamatojoties uz procesa virzītāja norādījumiem, naudu no izmeklēšanas cietuma depozītu konta Valsts kasē pārskaita valsts budžetā, bet dārgmetālus, dārgakmeņus un to izstrādājumus nodod realizēšanai valsts akciju sabiedrībai "Valsts nekustamie īpašumi". Par pārējo mantu sastāda aktu un mantu iznīcina."
· 2. Noteikumi stājas spēkā 2026. gada 1. janvārī.

